Miju Mekkek ta' l-Iljade L-Ilijade ta' Omeru tiftaħ b'tifqigħa ta' sajjetta fil-bnazzi. Bnazzi mhux għax kienet issaltan il-paċil Anzi kien żmien ta' ġlied. Minn naħa l-waħda l- Griegi kienu qegħdin iżommu lil Trojja f'morsa. Kien ilhom għaxar snin jassedjaw il-belt. Minn żmien għal żmien il-Griegi kienu jibagħtu xi riġment minn tagħhom biex jattakka l-irħula u l-bliet iż-żghar ta' l-Alleati ta' Trojja, u jerġa' lura mgħobbi bi proviżjon ta' ikel u bhejjem u Isiera għall-armata kollha. Kien veru li fost il-Griegi bdiet tixtered il-pesta. Imma, li nqala' għal għarrieda kienet tħaqqiqa sħuna bejn l-aqwa żewġ kapijiet tal-Griegi… bejn Akilles l- attakkant il-prim li kellhom il-Griegi u bejn Agamemnon, il-Commander in Chief tat-Truppi Griegi kollha. B'dawk l-attakki żgħar fuq l-Alleati l-Griegi kienu sabu rkaptu ta' kif iżommu l-Armata tagħhom tassedja belt iffortifikata f'art barranija; imma, meta bdiet tixtered fosthom il-pesta, tathom rashom. Tgħid kienet xi kastig ta' l-allat7 Min jaf jirnexxilhomx iberrdu l-qilla ta' l-allat b'xi sagrifiċċju xieraq Akilles laqqa' l-kapijiet tal-Griegi u quddiemhom talab lil Kalkas, il-Bassar il-prim tal-Griegi, biex jurihom għala l-allat kienu daru daqshekk kontrihom. U Kalkas, bit-tlaqliqa u biss wara li Akilles wiegħdu li jipproteġih hu jekk xi ħadd imissu, spjega li l-allat kienu msaħħnin għal Agamemnon talli meta Krises, il-qassis ta' Apollo, kien ġa rahan xieraq biex jifdi lil bintu li kienet inqabdet ilsira, Agamemnon, kontra kull sens ta' ġustizzja, ma ħelisx lill-ilsira u bagħat lil missierha bi kliem żorr ta' tħeddid. L-allat, qal Kalkas, ma kinux sa jwaqqfu dik il-pesta qabel ma Agamemnon irodd dik l-ilsira lil missierha u jżid ukoll xi sagrifiċċju xieraq lil Apollo. Din ix-xorta ta' diskors tal-Bassar, tistgħu taħsbu x'fawra tellgħet f'ras Agamemnon. Issa kulħadd kien sar jaf li hu kien il-ħati ta' dik il-pesta qerrieda. Xnigħat bħal dawk jiġru fil-kamp kienu sa jagħmlulu l-ħsara żgur. Li kieku kien naqra aktar diplomatiku, kien ifittex jagħti din l-ilsira lura lil missierha u barra li kien ikun żamm prezzha fir-rahan li kien ġab missierha, kien igeddes min jaf kemm rigali minn fost il-Griegi li kienu jagħtuh b'ringrazzjament talli waqqfilhom il-pestal Imma Agamemnon ma kienx diplomatiku. Kien xħiħl U kien supperv. Ma ried b' xejn jitlaq dik l-ilsira minn taħt idejh. Akilles, bi spirtu ta' kavallier nobbli, ipprova jfakkar lil Agamemnon il- Kmandant li l-ġid ta' l-Armata jiġi qabel il-ġid u l-qligħ personali tal-Kmandant. Beda jgħajjat li Akilles kien qed tħajru jagħti lura l-ilsira. għax ma kien sa jonqos xejn minn but Akillesl Kien faċli għal Akilles li jkun Amerikan fi ħwejjeġ ħaddieħor. 'Ismagħni x'sa nagħmel f' qal lil Akilles, 'Nagħti, iva l-ilsira li messet lili bi priżal Imma.. minflokha.. nieħu l-ilsira li kienet messet lilek' U bagħat fizzjal fit-tinda ta' Akilles biex iġib minn hemm l-ilsira ta' Akilles. L-insult ma setax ikun aktar ċar u dirett. Għall-ewwel, Akilles kellu sfiċċa joqtlu f'nofs dik il-Ġemgħa. Imma, flok imidd idu fuq il-persuna sagra tas- Sultan, ħareġ 'il barra mil-laqgħa jaħlef li la hu u lanqas ħadd mir-riġment tiegħu tal-Mirmidoni ma kienu sa jgħinu lill-Armata tal-Griegi qabel ma Agamemnon jiġi jitolbu skuża. Ix-xena tagħlaq b' Akilles ħiereġ irrabjat mil- laqgħa waqt li Agamernon jgħidlu li biex ikompli l-assedju, ma kellux bżonnu. Jekk Agamemnon kien xħiħ u ma rahiex bi kbira li jaqla' dan l-inkwiet kollu biex ma jiċċaħħadx minn ilsira, Akilles ukoll kien bniedem li għall-unur personali tiegħu kien lest li jaħqar l-Armata ta' sħabu l-Griegi. Akilles, permezz ta' ommu, waħda mill-allat, talab lil Żews biex jibda jgħin lit-Trojjani u biex idum jgħinhom sakemm Agamemnon meta jara li qed jaqla' xebgħa, ikollu bilfors jerġa' jitlob l-għajnuna ta' Akillesl Jekk it-Trojjani jibdew jirbħu, jibda jidher ċar kemm kien isarraf Akillesl Għax meta Akilles kien joħroġ jitqabad ħadd mit-Trojjani ma kien jazzarda jdendel kusu miegħul Akilles, biex jerġa' jieħu ġieħu, beda jitlob li l-allat jibdew itellfu lill-Griegi' Il-qilla tiegħu għamietu kif ix-xeħħa kienet għamiet lil Agamemnon. Intant, Akilles bagħat lil ommu Thetis, waħda mill-allat minuri, għand Żews u Żews wegħedha li jara x'jagħmel biex jibda jgħin lit-Trojjani. Biex iżomm kelmtu ma' bintu Thetis, Żews bagħat Ħolma Qarrieqa biex iħawwad moħħ Agamemnon. B'din il-Ħolma, Żews mela moħħ Agamemnon li issa kien il-ħin tajjeb biex jagħmel l-attakk finali fuq Trojja (mingħajr l- għajnuna ta' Akilles) biex l-unur tal-waqgħa ta' Trojja jieħdu biss Agamemnon. Agamemnon ilaqqa' l-Kunsill u jordna lill-Ġenerali biex jisferraw l-attakk finali fuq Trojja. Meta huma jiftħulu għajnejh u juruh li Trojja għadha b' saħħitha, hu jheddidhom li jekk ma jattakkawx immedjatament hu kien sa jitlaq lura Argos mnejn kien ġie. Ma kellhomx x'jagħżlu. Lura, wara għaxar snin assedju. ma ridux imorru b'idejhom vojtal Kontra qalbhom bdew iħejju għal taqtiegħa li kienu jafu li sa jitilful Imma forsi l-agħar ħaġa li ġrat kienet li dak li ntqal fil-privat fil-Kunsill ma damx ma ħareġ fil-pubbliku fost is-suldati li malajr sabu min ixewwixhom biex ifittxu jwaqqfu l-assedju u jsalpaw lura lejn djarhom' Għax, wara kollox, l-unur mhux il-Kmandanti kienu sa jeħduħ7 Huma xi daqqa ta' lanza kienu jistgħu jdabbru. Hawn jidħol xewwiex famuż: wieħed mill-karattri memorabbli Hi joħloq Omeru. Xewwiex jismu Thersites, li għalkemm ikrah daqs ċappa dlam, kellu lsienu jaqta' daqs ponta ta' stallett. Fil-biċċa li ġejja sa nħalli lil Omeru jsemmgħalna hu t-tixwix ta' Thresites u kif Odissews fl-aħħar jirnexxilu jrażżanlu Isienu. Innota kif Omeru jirnexxilu jqaxxar il-karattru ta' dan ix-xewwiex baxx u kif l-umoriżmu huwa wieħed li tistenna minn nies ta' dil-qatgħa. Fl-aħħar ikkwieta l-ħoss u ntasbu kollha Bil-qiegħda fuq il-bankijiet għal-Laqgħa, ħlief wieħed biss li baqa' jgħid u jilsen. Dan kien Thersites, żatat, wisq fuq ruħu. Kien wisq jinqala' għaċ-ċajt pastaż u jniggeż Kontra s-Sultan u kontra min imexxi, Imbasta jdaħħak bihom lis-suldati' Ma kienx hemm wieħed ikreh iżjed minnu Minn fost l-Akej li kienu marru Trojja. Kien naqra zopp u jġebbed siequ l-waħda U ż-żewġ saqajn kienu mgħawġin daqs nagħla. Spallejh it-tnejn kienu 'l quddiem imgeddsa U kważi jmissu lil xulxin fuq sidru. Imħawla bejn spallejh kellu ras żgħira Għamla ta' bajda; u mill-qurriegħa sewwa Kienu jinbarmu żewġ żajbriet imqardna. Lil dan Thersites ħadd ma kien jistmerru Daqs il-magħruf Akilles u Odissews Li lilhom l-iżjed kien għaċ-ċajt iwaqqa'. Bix-xorti tajba għalihom, dik id-darba, Thersites kien imaqdar 'l Agamemnon: Kien għolla leħnu rqiq imma jinstama' U beda jgħajru b'kull ma ġieh f'ilsienu. Għax sab ix-xoqqa f'moxtha biex iniggżu Meta sar jaf li ħafna mis-suldati Kienu mgħaddbin għall-Ħakem Agamennon. 'Ja Siref' beda jgħid lil Agamemnon b'leħen nebbiex u fl-istess ħin wisq għoli, 'X' għandek bżonn issa' Xi trid iżjed minna It-tinda tiegħek imballata għotjietl Għax minn kull belt li jirnexxielna nġarrfu, Dejjem imissek l-isbaħ, l-aqwa u l-ifjen U tagħżel inti stess l-aħjar ilsiral X'inhu li jonqsok, mela7 Deh'b u fidda7 Stenna 'l xi wieħed mit-Trojjani għani ħa jiġi s' għandek biex itik ir-rahan, deh'b u rigali biex teħlislu 'l ibnu li kont qbadt ilsir jien jew qabdu sħabil X'inti tixxennaq Għandek bżonn xi xbejba Biex torqod magħha' Tridha biex taqdik7 Oqgħod attenti Tagħtix eżempji ħżiena Li jistgħu jwasslu 'l da's-suldati fl-għalil Intom, ja ħbieb, li jkolli nsejjaħ: 'Nisa' — nixtieq li kieku nista' ngħid: 'Irġief — ejjew minn hawn nitilqu bl-akbar ħeffa u nħallu 'l dan il-galantom warajna biex jibqa' jgħasses hu mal-ġid li ħatafl Forsi sa fl-aħħar jibda jdaħħal f'moħħu Kemm għandu bżonn tal-qalbenin suldatif Sa lbieraħ stess, lanqas ma staħa jċanfar Lill-kbir Akilles, bniedem aqwa minnul Imma raġel hekk nobbli bħal Akilles Mhu qatt sa jħalli nsult hekk baxx ikiddul Ħalla lil Agamemnon tgħaddi tiegħu. Għax kieku, Sire, Akilles ma kienx nobbli, Dawk il-kelmiet wisq żorri L għedt ilbieraħ Kienu jkunu ta' l-aħħar li għedt f'ħajtek. ' Bilkemm kien spiċċa dan il-kliem xewwiexi Kontr' Agamemnon, il-Kmandant il-kbir, Li ħdejn Thersites ma resaqx bil-qilla Il-magħruf Odissews, b'wiċċ kollu rabja. Bed' Odissews ilumu kif kien ħaqqu: 'Thersites' qallu, jekk ridt turi għerfek, minn qalbi ngħidlek li ma rnexxilekxl Dejjaqtna Ikoll bil-kliem xewwiex I' għedtilna. Ja biċċa ta' ċakkar' Kif lanqas tistħi Tqum fost da'n-nies biex tmaqdar lil sultan Ħadd m' għandu dritt — u l-anqas wieħed inti, għax m'hawn ħadd daqsek injurant u ebsi minn kemm ġew nies ma' wlied il-kbir Atrews— ħadd m' għandu dritt imaqdar x'qal il-Ħakem' Lanqas jixraqlek biss issemmi ismul Aħseb u ara tħajjar lis-suldati Biex titilquh u tmorru kollha lura Ħadd m' għandu ħjiel kif għad tispiċċa l-biċċa: jekk għadx nitilfu jew għadx fl-aħħar nirbħu Kull ma qed tagħmel hu li b'ħerqa xxewwex Kontr' Agamemnon. Il-Kmandant il-Kbir' Qed twaqqa' għaċ-ċajt il-Kapijiet tal-Griegi Talli jagħtuh mill-priża s-seh'm li ħaqqul Imm' isma' 'l hawn — għax jiena kelmti nżommha— Jekk biss darb'oħra nerġa' lilek nisma' Taqla' qlajjiet bħal dawn li għedt hawn fostna, Nirrani rasi jaqtgħu minn ma' ġismi, żgur daqs kemm żgur Telemakus hu ibni, li niġi naqbdek qabda bejn idejja u nneżżgħek il-mantell u l-qmejsa l'għandek u nċarrat minn fuq dahrek dawk id-dniedel u ma niqafx qabel ma nikxef kollox, u kif tkun għeri, xebgħa għasluġ nilgħablek u nqalftek minn ġol-ġemgħa bl-ebda ħniena biex tmur titkerrah ħdejn l-iġfien u tnewwaħl U kif dal-kliem kien Odissews qed jgħidlu, Venvinlu daqqa ta' bastun fuq dahru' Inġibed lura minnufih, Thersites U jixher beda u jwaħwaħ bħal tarbija. Tbenġila sewda tqajjar demm sewdieni Telgħet malajr minn spalltu sa taħt abtu Fejn kienu laqtu tal-bastun l-għekiesi. Birek ma' l-art, imwerwer minn daqq'oħra. U, fost uġigħ beda minn wiċċu jimsaħ Xi demgħat sħan għal fuq ħaddejh iġelbnu. Għalkemm l-oħrajn ma kellhomx ħajr jiddieħku, Tgħidx x'daħka faqqgħu meta raw dix-xena. Wieħed lill-ieħor, bdew minn taħt ilsienhom, Jgħidu 'l xulxin biex lil xulxin idaħħku: 'Dan Odissews m'hawnx prezzu' Ħaqqu prosit —Kont naf' qal wieħed, ''li kien wisq jinqala' biex jagħmel pjan u nasba fina b'moħħu, u naf ukoll li jaf il-lanza jxejjer imma żgur li m' għamlilna qatt p;aċir akbar minn dan ta' llum, meta ħelisna mit-tpaċpiċ fieragħ li kien jgħid Thersites' Għax ma naħsibx li sa jkun wisq imgħaġġel Dan l-iblah ta' Thersites jitla' jidden ħalli mill-ġdid imaqdar lil xi Ħakem U bħalu bdew jgħidu l-oħrajn. Għax qablu.